Betty Stjernen

**Betty Anne Beate Stjernen** (født 1963) er en norsk vokalist, bandleder og tekstforfatter bosatt i Trondheim.

Hun het opprinnelig *Anne Beate Johannessen*, senere *Betty Johnsen* (fram til 2012), og har også brukt artistnavnene «*Battie*», «*Betty Bohm*» og «*Betty Boom*».

## Karriere
Tidlig på 1980-tallet tok hun aktivt del i en husokkupasjon av Baneveien 25 i Bergen  og var trommeslager i bandet Norske Budeier.

Senere flyttet hun til Trondheim der hun ble trommeslager og vokalist i gruppen Død ved Ankomst/Jihaad og vokalist i Betty Bohm Bang Band. Elev ved Trøndertun folkehøgskole i årene 1986–1988 og var der vokalist i bandet *[[Slape Snake]]* som ikke hadde noen utgivelser men turnerte i Jugoslavia sommeren 1987. Med i *[[Slape Snake]]* var blant andre Lars Håvard Haugen, senere gitarist i Hellbillies. Fra 1987 er hun vokalist i Betty Big Boom Band.

Betty fikk brystkreft i 2005, og samarbeidet med Kreftforeningen om et kalenderprosjekt til inntekt for Kreftforeningen. NRK laget en dokumentar om prosjektet: «*Bettys Lykkeprosjekt*». Hun mottok i 2006 SpareBank 1 Midt-Norges *Tæl-stipend* som hovedvinner i Åpen klasse for dette arbeidet.

I 2009 gav hun ut sin første solo-plate, *Svart Natt*, og fulgte opp med *Brenn Hexen* i 2010 (begge produsert av Ronni Le Tekrø (gitarist i hardrockbandet TNT)

Siden 2011 har hun sunget i juleoppsetningen *Levd Liv*, hvor de to andre hovedartistene var Elias Akselsen og Børge Pedersen (Wannskrækk, Road, Hardline).  I 2012-2013 holdt hun konserter i samarbeid med Øyvind Ryan (Monster Blomster og Ryanbanden) i bandet *[[RyanBetty]]*.

I 2016 innledet hun et samarbeid med komponisten Frode Dyrli Angelsen (Billuca Ensemble). Dette samarbeidet har så langt resultert i albumet *Fra April og Ut …* (2016) og singlene *Aldri Sove Mer* (2017), *Ut & Inn* (2020), *Kvikkfiks* (202) og EP-en *Poserer Gatelangs* (2020)*.*  

*Betty Stjernen* holder også  foredrag, og driver sitt eget plateselskap Betty Records. Betty var med i dokumentarserien Punx fra 2015.

## Diskografi

* : Betty Love-Fi Orchestra & Songlaget Bygdaljom: *Ut Å Flyyy* (EP) 
* : Betty: *Svart Natt* (CD)
* : Betty: «Før Hanen Galer» (CD-Single)
* 2010 Betty: «Babe På Kjøret» (MP3-Single)
* 2010 Betty: «Månestripen» (CD-Single)
* 2010 Betty: *Brenn Hexen* (CD)
* 2010 Betty: «Julesangen (Skyggen av julen)» (MP3-Single)
* : Betty: «Media Maniac» (MP3-Single)
* 2011 Betty: *Babe Gone Wild* (CD)
* 2011 Betty: «Trommegutten» (MP3-Single)
* : Betty: «Vår beste dag» (MP3-Single)
* 2012 Betty Stjernen, Børge Pedersen, Elias Akselsen: *Levd Liv* (CD) utgitt av Intro Music, Trondheim 
* : Betty Stjernen: «Tikk Takk» (MP3-Single)
* 2013 Betty Stjernen: «Unnskyld Lille Venn» (MP3-Single)
* : Betty Stjernen: «Hjelp Meg» (MP3-Single)
* : Betty Stjernen & Pappas Popband: «Hold Mitt Hjerte»/«De nære ting» (MP3-single)
* : Betty Stjernen & Frode Dyrli Angelsen: *Fra April Og Ut …* (MP3-album)
* 2016 Betty Stjernen: «Here Comes That Month Again» (MP3-single, innspilt i 2012)
* : Betty Stjernen & Frode Dyrli Angelsen: «Aldri Sove Mer» (single)
* : Betty Stjernen & Frode Dyrli Angelsen: «Ut & Inn» (single)
* 2020 Betty Stjernen & Frode Dyrli Angelsen: «Kvikkfiks» (single) 
* 2020 Betty Stjernen & Frode Dyrli Angelsen: *Poserer Gatelangs* (EP) 
* : Betty Stjernen: *Farvel* (Dobbelt-LP) 
* : Betty Stjernen: «Brevet» (single) 
* : Betty Stjernen: «Til En Søster» (single) 

Se også Norske Budeier, Betty Bohm Bang Band og Betty Big Boom Band.

## Litteratur
* Trygve Mathiesen: *Fra Hardcore til A-Ha, Norsk Post-Punk, 1980-1985*, Vega Forlag, 2011, s. 51-53. 
* Jan Eggum, Bård Ose og Siren Steen: *Norsk Pop & Rock Leksikon*, Vega Forlag, 2005, s. 59.
* Terje Nilsen: *Hardt og fort, Rock og Pop i Trondheim i 1970- og 80-årene*, Tapir Akademisk Forlag, 2009, s. 20-22.

## Referanser


## Eksterne lenker
* Betty
* Betty42 – blog
* Youtube Channel
* Faktor: Bettys Lykkeprosjekt
* Omtale i Norsk Pop og rockleksikon (Rockipedia)